El projecte de reforestació 'Menuda Ribera' de Joventut amplia el nombre de plantes
09 de febrer 2022

![](/media/s4xjk5kd/c_palanciamini.jpg?width=850&height=566.9886363636364)

Amb motiu del bon acolliment que està tenint el projecte de custòdia i reforestació de la ribera del Riu Palància _Menuda Ribera. Volem un bosc al Palància!_, des del Casal Jove s'ha decidit ampliar el nombre de plantes que es custodiaran primer a les cases de les persones participants i que més endavant es plantaran en els marges del riu.

Totes aquelles persones interessades a sumar-se a este projecte ecologista o que es van quedar sense planta en anteriors períodes de la mateixa poden aconseguir una reserva per a sumar-se a través de l'[enllaç](https://www.notikumi.com/2022/2/11/reforestacio-ribera-riu-palancia) fins a este dijous, 10 de febrer.

Estes plantes es podran recollir entre els dies 11 i 19 de febrer en el Casal Jove del Port de Sagunt, de dilluns a dissabte en horari de 9.00 a 20.30 hores, i hauran de conservar-se, custodiar-se i cuidar-se a casa de les persones participants fins al diumenge 10 d'abril seguint les indicacions proporcionades per l'alumnat del Cicles Mitjà d'Aprofitaments Forestals i del Cicle Superior de Gestió Forestal de l'IES Alt Palància de Segorbe.

Eixe dia s'organitzarà una jornada festiva i per a totes les edats de reforestació on es plantaran estes espècies herbàcies en els marges del Riu Palància, enfront de l'Hospital de Sagunt, i en què es podrà gaudir de diferents tallers, jocs i música des de les 10.00 fins a les 13.00 hores. Per a saber més o obtindre informació, es pot contactar a través del número de telèfon 962 68 34 39 o escriure a [joventut@aytosagunto.es](mailto:joventut@aytosagunto.es).

![](/media/pk5cydzf/c_palanciacartel.jpg?width=587&height=829)

*   [](http://www.facebook.com/sharer.php?u=https://aytosagunto.es/va/actualitat/el-projecte-de-reforestacio-menuda-ribera-de-joventut-amplia-el-nombre-de-plantes/ "Facebook")
*   [](http://twitter.com/share?url=https://aytosagunto.es/va/actualitat/el-projecte-de-reforestacio-menuda-ribera-de-joventut-amplia-el-nombre-de-plantes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-projecte-de-reforestacio-menuda-ribera-de-joventut-amplia-el-nombre-de-plantes/ "Linked In")
*   [](mailto:?body=https://aytosagunto.es/va/actualitat/el-projecte-de-reforestacio-menuda-ribera-de-joventut-amplia-el-nombre-de-plantes/)